Sedarah

Filem Sedarah merupakan sebuah filem Melayu yang diterbitkan di Singapura yang ketika itu merupakan sebahagian dari Malaysia pada tahun 30 Ogos 1952. Filem Sedarah diterbitkan dalam bentuk filem hitam putih tanpa warna.

Pengarah
Filem Sedarah diarah oleh pengarah S. Ramanathan pada 30 Ogos 1952.

Ringkasan
 Kisah seorang lelaki bernama Hassan yang telah ditawarkan untuk bekerja sebagai pelaut di atas sebuah kapal bernama 'Juwita'. Dengan berat hati, Hassan terpaksa meninggalkan isterinya Rubiah yang sedang hamil. Semasa ketiadaannya, satu kejadian malang telah menimpa isterinya di mana rumah mereka telah terbakar. Apabila Hassan pulang, dia telah diberitahu bahawa isterinya turut terkorban dalam kejadian itu. Dengan perasaan sedih dan kecewa, Hassan pun kembali untuk berlayar dari Singapura. Sementara itu, Rubiah yang disangkakan sudah meninggal dunia, sebenarnya telah berjaya menyelamatkan diri dan meninggalkan kampung untuk mencari Hassan. Rubiah ditemui tidak sedarkan diri oleh seorang lelaki yang membawanya ke Pulau Pinang. Di sana, Rubiah melahirkan seorang anak lelaki yang diberi nama Harun. Setelah sekian lama, Hassan pun memulakan hidup baru dan berkahwin dengan seorang gadis di Jakarta. Mereka berpindah ke Singapura di mana isterinya melahirkan seorang anak lelaki yang bernama Hashim. Hassan kini mempunyai jawatan yang tinggi di syarikat perkapalan tempatnya bekerja. Apabila dewasa, Hashim mengambil alih tugas Hassan. Sementara itu, Rubiah dan anaknya Harun terus hidup dalam kemiskinan. Oleh kerana itu, Harun mengambil keputusan untuk pergi ke Singapura bagi menjadi kelasi kapal. Ibunya Rubiah tidak dapat menahan kesedihan sambil mengingatkan tentang suaminya yang telah lama hilang dan berharap Harun dapat pulang semula, tidak seperti ayahnya. Di Singapura, Hassan dan Hashim telah menerima Harun untuk bekerja di atas kapal 'Juwita' tanpa mengetahui bahawa Harun mempunyai pertalian darah dengan mereka...

Barisan pelakon

Pelakon utama
 P. Ramlee sebagai Harun 
 Rosnani Jamil sebagai Asiah 
 A. Rahim sebagai Hashim 
 Haji Mahadi sebagai Hassan 

Pelakon pembantu
 Siti Tanjung Perak sebagai Rubiah 
 Saadiah 
 S. Shamsuddin 
 Aini Jasmin 
 Sa'amah
 Malek Sutan Muda 
 Salleh Kamil
 Kamarudin 
 Salmah 
 Ulong Jawa 

Pelakon tambahan
 Harun Omar

Lagu
 Kasih Ibu
 Dari Hati Ke Hati
 Kelasi

Rujukan

Pautan luar

Kategori:Filem 1952
Kategori:Filem Malaysia tahun 1952
Kategori:Filem Singapura tahun 1952
Kategori:Filem arahan S. Ramanathan
Kategori:Filem bahasa Melayu